b"\n_START_ARTICLE_\nDansk Automobil Sports Union\n_START_PARAGRAPH_\nDansk Automobil Sports Union (forkortet DASU) er hovedorganisationen for organiseret bilsport i Danmark og organiserer aktiviteter s\xc3\xa5som banesport, karting, rally, bilorientering, MRC og dragracing. Unionen, som har godt 8.000 medlemmer for delt p\xc3\xa5 godt 100 klubber over hele landet, er medlem af Danmarks Idr\xc3\xa6ts-Forbund (DIF), den internationale motorsportsorganisation, Federation International de l\xe2\x80\x99Automobil (FIA), det internationale kartingforbund (CIK), det europ\xc3\xa6iske forbund for radiostyrede biler (EFRA) og Nordisk Bilsports Forbund (NBF)._NEWLINE_Et medlemskab af en klub under DASU medf\xc3\xb8rer retten til at f\xc3\xa5 udstedt en licens indenfor DASU's forskellige omr\xc3\xa5der._NEWLINE_Unionens medlemmer v\xc3\xa6lger en bestyrelse best\xc3\xa5ende af syv mand, der varetager det overordnede ansvar af DASU."